Áno, môže. Certifikačný orgán môže oficiálnym listom pozastaviť platnosť certifikátu ISO na určité časové obdobie, a to z nasledujúcich dôvodov:
audit zistil skutočnosť, že certifikovaný systém manažérstva klienta trvalo alebo vážnym spôsobom zlyháva plniť požiadavky certifikácie vrátane požiadaviek na efektívnosť systému manažérstva, alebo tak bolo zistené sťažnosťami či podnetom tretích strán,
certifikovaný klient neumožní uskutočnenie dohľadov alebo recertifikačných auditov v požadovaných obdobiach,
o pozastavenie požiada sám certifikovaný klient,
certifikovaný klient preukazne neodstránil auditom zistené nezhody v stanovenej lehote,
certifikovaný klient úmyselne zamlčí sťažnosť na svoj manažérsky systém,
certifikovaný klient pri konkrétnych alebo avizovaných zmenách v spoločnosti, ktoré sú smerodajné pre certifikáciu, neupovedomí certifikačný orgán CERTICOM.
V oficiálnom liste musí byť uvedený dôvod pozastavenia certifikátu a podmienky, ktoré je potrebné splniť pre obnovenie jeho platnosti. Počas tejto doby nesmie klient používať certifikát a reklamné materiály so zmienkou o certifikácii. Túto skutočnosť zverejníme na našej webovej stránke www.certicom.sk.
Ak klient v stanovenej lehote splní podmienky potrebné pre obnovenie platnosti certifikátu, oficiálnym listom obnovíme jeho platnosť a zverejníme túto skutočnosť na našom webe. V opačnom prípade CERTICOM certifikát odoberie, alebo zúži rozsah jeho platnosti.